Diari Oficial de la Generalitat Valenciana


Sumari del DOGV 7335, del 08-08-2014 (2014/7066)

Acord de 9 de juliol de 2014, de la Comissió Territorial d'Urbanisme de Castelló, relatiu a execució de sentència en relació amb la modificació puntual número 5 del Pla especial de protecció del centre històric de Segorbe. Expedient 2009/0071.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7335

Data del DOGV
:   08-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7066


Data del document
:   09-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Descriptors 

:   * Segorbe
    * pla d'urbanisme

Acord de 9 de juliol de 2014, de la Comissió Territorial d'Urbanisme de Castelló, relatiu a execució de sentència en relació amb la modificació puntual número 5 del Pla especial de protecció del centre històric de Segorbe. Expedient 2009/0071. [2014/7066]  
La Comissió Territorial d'Urbanisme de Castelló, en sessió de 9 de juliol de 2014, va adoptar l'acord següent:  
«Vist l'expedient relatiu a l'execució de sentència en relació amb la modificació puntual número 5 del Pla especial de protecció del centre històric del municipi de Segorbe, i de conformitat amb els següents antecedents  
Primer. La Comissió Territorial d'Urbanisme de Castelló, en sessió de 26 d'octubre de 2009, va aprovar definitivament la modificació puntual número 5 del Pla especial de protecció del centre històric de Segorbe, i queda així mateix incorporada en el catàleg de patrimoni la fitxa 16E relativa al retaule de la Mare de Déu de la Cueva Santa. L'acord d'aprovació es va publicar en el DOCV de 27 de gener de 2010.  
Segon. L'objecte de la precitada modificació puntual era el següent:  
  
- Recuperació de l'aqüeducte, amb la demolició de diverses edificacions annexes que impedixen la visió des dels espais públics d'eixe element de l'arquitectura civil gòtica.  
- Recuperació de l'entorn de la torre de la catedral amb la demolició d'una edificació annexa.  
- Millora de l'accés al casc històric pel carrer Castellnovo, amb la demolició d'una edificació.  
- Canvi d'ús dotacional administratiu institucional (PAD) de xarxa primària de dos edificacions que donen al número 17 de la Plaça Cova Santa i número 2 del carrer del General Calvo Lucía de 68 m² i 83 m².  
Tercer. Contra l'aprovació de la modificació puntual es va interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana pel senyor Vicente Luis García Gil i la senyora María Consuelo Moreno Torres. Al recurs li va correspondre el número 79/2011, amb procediment ordinari número 1/000079/2010-S. De les referides determinacions de l'expressada modificació puntual els demandants recorren únicament la relativa al canvi d'ús dotacional administratiu-institucional (PAD) de la xarxa primària de l'edificació que dóna en el número 2 del carrer General Calvo Lucía, propietat seua.  
Quart. La Secció Primera de la Sala Contenciosa Administrativa del Tribunal Superior de Justícia de la Comunitat Valenciana va dictar sentència amb data 12 de febrer de 2014 (Sentència 128). La dispositiva de la sentència va ser la següent:  
«Estimar el recurs plantejat pel senyor Vicente Luis García Gil i la senyora María Consuelo Moreno Torres contra «acord de la Comissió Territorial d'Urbanisme de Castelló de 26 d'octubre de 2009 (DOGV de 27.01.2010), pel qual es va disposar aprovar definitivament la modificació número 5 del Pla especial de protecció del centre històric de Segorbe. En concret, en la part que acorda el canvi d'ús dotacional administratiu-institucional (PAD) de xarxa primària de l'edificació que dóna en el número 2 del carrer General Lucía, propietat dels demandants». Es declara nul l'acord impugnat, quant al canvi a ús dotacional administratiu-institucional (PAD) de xarxa primària de l'edificació que dóna al número 2 del carrer del General Lucía. Tot això sense expressa condemna en costes.»  
Quint. Per a la resolució del cas examinat el tribunal pren com a referència la Sentència 228/2013, dictada per la Sala el 28.02.2013 en el recurs número 30/2010 que tenia com a objecte la mateixa actuació de l'Administració, els arguments de la demanda i contestació semblants, referits en eixe cas a l'immoble siti en el número 17 de la Plaça Cova Santa. Arran de la mencionada sentència, la Comissió Territorial d'Urbanisme,en data 5 de juny de 2013 adopta l'acord següent:  
«1. Executar la sentència ferma dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en data 28 de febrer de 2013 (sentència 228 recurs contenciós administratiu núm. 30/2010), i per tant declarar, d'acord amb allò que s'ha ordenat per la sentència, nul i sense efectes l'apartat de la modificació número 5 del Pla especial de protecció del centre històric de Segorbe que es referix al canvi d'ús dotacional administratiu-institucional (PAD) de xarxa primària de l'edificació que dóna al número 17 de la Plaça Cova Santa de Segorbe.  
2. Publicar este acord en el Diari Oficial de la Comunitat Valenciana.»  
La publicació de l'acord es va produir en el BOP número 70 d'11 de juny de 2013 i en el DOCV número 7056 de 28 de juny de 2013.  
Sext. Per mitjà d'un escrit del Tribunal Superior de Justícia de la Comunitat Valenciana de data 20 de març de 2014 es comunica a la Direcció General d'Avaluació Ambiental i Territorial, que amb eixa data ha sigut declarada ferma i subsistent la sentència, que ha posat fi al recurs, per la qual cosa se'n remet testimoniatge perquè es porte al corresponent efecte el que s'hi acorda.  
Sèptim. El 14 de maig de 2014 té entrada en el Servici Territorial d'Urbanisme de Castelló resolució del director general d'Avaluació Ambiental i Territorial, de data 24 d'abril de 2014, pel qual es disposa que es complisca, en els seus propis termes, la Sentència de 12 de febrer de 2014, de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.  
  
  
Fonaments de dret  
1. L'article 118 de la Constitució i els articles 17.2 de la Llei Orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa (d'ara en avant LJCA), establixen l'obligatorietat del compliment de les sentències i la resta de resolucions fermes dictades pels tribunals de Justícia. Estes actuacions administratives tenen com a fonament legal el que respecte a l'execució de sentències s'establix en els articles 103 i següents de la LJCA.  
La resolució del director general d'Avaluació Ambiental i Territorial de data 24 d'abril de 2014, per mandat del Tribunal Superior de Justícia de la Comunitat Valenciana de data 20 de març de 2014, exigix «que es porte al corresponent efecte el que s'hi acorda».  
La dispositiva de la sentència que ha de complir-se i executar-se diu el següent:  
«Estimar el recurs plantejat pel senyor Vicente Luis García Gil i la senyora María Consuelo Moreno Torres contra «acord de la Comissió Territorial d'Urbanisme de Castelló de 26 d'octubre de 2009 (DOGV de 27.01.2010), pel qual es va disposar aprovar definitivament la modificació número 5 del Pla especial de protecció del centre històric de Segorbe. En concret, en la part que acorda el canvi d'ús dotacional administratiu-institucional (PAD) de xarxa primària de l'edificació que dóna en el número 2 del carrer del General Lucía, propietat dels demandants». Es declara nul l'acord impugnat, quant al canvi a ús dotacional administratiu-institucional (PAD) de xarxa primària de l'edificació que dóna al número 2 del carrer del General Lucía. Tot això sense expressa condemna en costes.»  
Atés que la sentència declara la nul·litat d'un determinat apartat inclòs en la modificació puntual número 5, i ja que els instruments de planejament urbanístic tenen el caràcter de disposició general, segurament el Tribunal haguera pogut fer ús d'allò que s'ha assenyalat en l'article 107.2 de la LJCA, segons el qual «si la sentència anul·lara totalment o parcialment una disposició general (?) el secretari o secretària de l'òrgan judicial ordenarà la seua publicació en diari oficial en el termini de deu dies a comptar de la fermesa de la sentència». Esta publicació ha de posar-se en relació amb el que establix l'article 72.2 de la LJCA, segons el qual «les sentències fermes que anul·len una disposició general tindran efectes generals des del dia en què siga publicada la seua dispositiva i preceptes anul·lats en el mateix periòdic oficial en què ho haguera sigut la disposició anul·lada.»  
  
No obstant això, en este cas el Tribunal no ha enviat directament a publicar la sentència ferma anul·lativa de part de la modificació puntual número 5 en el diari oficial corresponent sinó que ha ordenat a la conselleria que procedisca el compliment de la sentència.  
Tenint en compte el contingut de la dispositiva de la sentència, així com el que disposen els articles esmentats de la LJCA, en este cas l'actuació de la Comissió Territorial d'Urbanisme ha de limitar-se a declarar que es complix la sentència i a publicar en el Diari Oficial de la Comunitat Valenciana que l'apartat de la modificació puntual número 5 del Pla especial de protecció del centre històric de Segorbe que es referix al canvi a ús dotacional administratiu-institucional (PAD) de xarxa primària de l'edificació que dóna al número 2 del carrer General Calvo Lucía ha sigut anul·lat pel Tribunal i queda per tant nul i sense efectes.  
  
2. La Comissió Territorial d'Urbanisme de Castelló va ser l'òrgan administratiu que va aprovar definitivament la modificació número 5 del Pla especial de protecció del centre històric de Segorbe. Per això, la Comissió Territorial d'Urbanisme és també l'òrgan competent per a acordar l'execució sol·licitada pel Tribunal.  
En virtut de tot el que antecedix, la Comissió Territorial d'Urbanisme de Castelló acorda:  
  
Primer  
Executar la sentència ferma dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en data 12 de febrer de 2014 (sentència 128 recurs contenciós administratiu número 79/2011), i per tant declarar, d'acord amb allò que s'ha ordenat per la sentència, nul i sense efectes l'apartat de la modificació número 5 del Pla especial de protecció del centre històric de Segorbe que es referix al canvi d'ús dotacional administratiu-institucional (PAD) de xarxa primària de l'edificació que dóna al número 2 del carrer del General Calvo Lucía de Segorbe.  
  
Segon  
Publicar este acord en el Butlletí Oficial de la Província i en el Diari Oficial de la Comunitat Valenciana.  
  
Contra este acord podrà promoure's, per les parts legitimades, l'incident d'execució de sentència previst en l'article 109 de la LJCA davant de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.»  
  
Castelló, 9 de juliol de 2014.- El secretari de la Comissió Territorial d'Urbanisme: Fernando Renau Faubell.